Na temelju članka 86. Zakona o prostornom uređenju (Narodne novine broj 153/13, 65/17, 114/18, 39/19, 98/19 i 67/23), u daljnjem tekstu: Zakon, te temeljem članka 37. Statuta Grada Šibenika, Gradsko vijeće, na 26. sjednici od 9. travnja 2025. godine, donosi

**Odluku o izradi izmjene i dopune**

**Urbanističkog plana uređenja Stambene zone Bioci - Sv. Mara**

***Opće odredbe***

Članak 1.

Donosi se odluka o izradi izmjene i dopune Urbanističkog plana uređenja Stambene zone Bioci - Sv. Mara, u daljnjem tekstu: Odluka.

Donošenjem ove Odluke započinje postupak izrade i donošenja izmjene i dopune Urbanističkog plana uređenja Stambene zone Bioci - Sv. Mara (Odluka o donošenju Urbanističkog plana uređenja stambene zone Bioci - Sv. Mara (SG GŠ 06/18.)), u daljnjem tekstu: izmjena i dopuna Plana.

Nositelj izrade izmjene i dopune Plana je Grad Šibenik, Upravni odjel za prostorno planiranje i zaštitu okoliša, u daljnjem tekstu: Nositelj izrade.

Odgovorna osoba Nositelja izrade je čelnik tijela iz stavka 3. ovoga članka.

***Pravna osnova za izradu izmjene i dopune Plana***

Članak 2.

Postupak izrade i donošenja izmjene i dopune Plana temelji se na odredbama članka 86. do članka 112. Zakona, a u skladu s odredbama Pravilnika o prostornim planovima (Narodne novine broj 152/23), u daljnjem tekstu: Pravilnik, i ostalim važećim propisima iz područja prostornog uređenja.

***Razlozi donošenja izmjene i dopune Plana, ciljevi i programska polazišta***

Članak 3.

Ovom Odlukom određuju se razlozi, ciljevi i programska polazišta u okviru kojih se određuju prostorno planska rješenja u postupku izrade izmjene i dopune Plana.

Razlozi za donošenje izmjene i dopune Plana:

1. Usklađenost sa zakonskim i podzakonskim okvirom
	1. Zakonska obveza izrade izmjene i dopune Plana i usklađenje sa Zakonom

Pravna osnova za izradu i donošenje Plana utvrđena je člancima 79. i 85. Zakona o prostornom uređenju („Narodne novine“, broj 153/13, 65/17, 114/18, 39/19, 98/19 i 67/23) – u daljnjem tekstu: Zakon, i člankom 34. Odluke o donošenju Generalnog urbanističkog plana Grada Šibenika („Službeni vjesnik općina Drniš, Knin i Šibenik“, broj 14/88, "Službeni vjesnik Šibensko-kninske županije", broj 08/99, 01/01, 05/02, i 05/06, "Službeni glasnik Grada Šibenika", broj 06/08, 04/14, 02/16, 08/16, 01/17 - ispravak) – u daljnjem tekstu: GUP, Urbanističkim planom uređenja stambene zone Bioci – Sv. Mara („Službeni glasnik Grada Šibenika“ broj 6/18).

* 1. Usklađenje s planom više razine

Predmetni Plan sukladno članku 61. Zakona treba biti usklađen s prostornim planom više razine - Prostornim planom Šibensko-kninske županije („Službeni vjesnik Šibensko-kninske županije, broj 11/02, 10/05, 3/06, 5/08, 6/12, 9/12, 4/13, 8/13, 2/14 i 4/17) i Prostornim

planom uređenja Grada Šibenika (“Službeni vjesnik Šibensko-kninske županije”, broj 3/03, 9/03 i 11/07, “Službeni glasnik Grada Šibenika”,

broj 5/12, 9/13, 8/15, 9/17 i 2/18 - pročišćeni tekst).

* 1. Usklađenje s planom šireg područja iste razine

Predmetni Plan treba biti usklađen s Generalnim urbanističkim planom Grada Šibenika („Službeni vjesnik općina Drniš, Knin i Šibenik“, broj 14/88, "Službeni vjesnik Šibensko-kninske županije", broj 08/99, 01/01, 05/02, i 05/06, "Službeni glasnik Grada Šibenika", broj 06/08, 04/14, 02/16, 08/16, 01/17 - ispravak)

1. Određivanje novih prostorno planskih rješenja

• Prenamjena zona postojećih oznaka M1-3 i M1-2 u zonu M3, na način da za prostor postojećih oznaka M1-3 i M1-2 vrijede sljedeći uvjeti: etažnost (E) = 5 nadzemnih etaža, visina (V) = 18 m, ukupne visine (Vuk) = 20 m, koeficijent iskoristivosti nadzemno (Kis nadzemno) = 1.5,

• Spajanje neizgrađenih površina M1-2 i M1-3 u jedinstvenu prostornu cjelinu oznake M3 čime bi se mogla postići racionalnija organizacija prostora te njegovo ekonomičnije korištenje, poglavito u podzemnom dijelu gdje će se planirati glavnina prometa u mirovanju zajedničkom podzemnom garažom s ciljem da se ostvari minimalno 2PM na 100 m2 GBP, uvećano za 10% PM u javnom korištenju.

• Određivanje nove lokacije za planiranu trafostanicu, sukladno prostornom rješenju,

• Prenamjenu dijela javne pješačke površine – trg postojeće oznake (T-Z1) u zonu mješovite namjene M3, s obzirom da je unutar obuhvata Plana već realizirana površina koja funkcionira kao javni trg.

• Prenamjena površine predviđene za građevinu društvene djelatnosti postojeće oznake (D) u površinu mješovite namjene M3.

• Smanjenje duljine zaštitne zelene površine postojeće oznake (Zz), te prenamjena tog umanjenog dijela u zonu M3 uz suglasnost nadležnog konzervatorskog odjela.

• Navedene izmjene će se na odgovarajući način ugraditi u tekstualni i grafički dio izmjena i dopuna Plana,

• Ukoliko se kroz izradu Plana utvrdi da neku od navedenih izmjena nije moguće ugraditi ili se od nje odustaje ovu Odluku nije potrebno mijenjati.

Osnovni ciljevi i programska polazišta za izradu izmjene i dopune Plana:

Usklađivanje s novim Pravilnikom o prostornim planovima koji je stupio na snagu 01. siječnja 2024. godine te posljednjim izmjenama i dopunama Zakona o prostornom uređenju, a kojim je propisana obveza vođenja svih budućih izmjena i dopuna prostornih planova, kao i donošenje novih, u svim fazama izrade, kroz elektronički sustav „ePlanovi“ čime se stvaraju prostorni planovi „nove generacije“ čime će se olakšati, osuvremeniti, unificirati i digitalizirati procedura izrade prostornih planova općenito, ali i potaknuti smanjenje administrativnog i financijskog opterećenja građanima, poslovnim subjektima i investitorima.

***Obuhvat izmjene i dopune Plana***

Članak 4.

Obuhvat plana odnosi se na cijeli obuhvat UPU Urbanističkog plana uređenja stambene zone Bioci – Sv. Mara.

***Sažeta ocjena stanja u obuhvatu izmjene i dopune Plana***

Članak 5.

Područje za koje se izrađuje Plan određeno je Urbanističkim planom uređenja stambene zone Bioci – Sv. Mara kao dio neizgrađenog građevinskog područja naselja mješovite namjene.

Cijeli obuhvat plana nalazi se unutar prostora ograničenja zaštićenog obalnog područja mora.

Područje Plana je uglavnom neizgrađeno i komunalno neopremljeno.

***Popis sektorskih strategija i drugih dokumenata u skladu s kojima se utvrđuju zahtjevi za izradu izmjene i dopune Plana***

Članak 6.

Prilikom izrade Plana koristit će se dostupni relevantni dokumenti.

Tijekom izrade Plana nositelj izrade sa stručnim izrađivačem može utvrditi potrebu izrade i drugih stručnih podloga od značaja za pripremu kvalitetnih planskih rješenja.

***Način pribavljanja stručnih rješenja za izradu izmjene i dopune Plana***

Članak 7.

Odgovarajuća stručna rješenja izradit će stručni izrađivač Plana u dogovoru sa službama Grada Šibenika i nadležnim institucijama.

***Popis javnopravnih tijela određenih posebnim propisima, koja daju zahtjeve za izradu izmjene i dopune Plana iz područja svog djelokruga, te drugih sudionika i korisnika prostora koji trebaju sudjelovati u izradi izmjene i dopune Plana***

Članak 8.

Poziv na dostavu zahtjeva za izradu izmjene i dopune Plana uputit će se sljedećim javnopravnim tijelima:

* 1. Ministarstvo unutarnjih poslova, Policijska uprava šibensko-kninska, Odjel za sigurnost cestovnog prometa, HR-22000 Šibenik, Velimira Škorpika 5.
	2. Ministarstvo unutarnjih poslova, Ravnateljstvo civilne zaštite, Područni ured civilne zaštite Split, Služba civilne zaštite Šibenik, Odjel inspekcije, HR-22000 Šibenik, Velimira Škorpika 5.
	3. Ministarstvo zaštite okoliša i zelene tranzicije, Uprava za zaštitu prirode, HR-10000 Zagreb, Radnička cesta 80.
	4. Ministarstvo zaštite okoliša i zelene tranzicije, Uprava za procjenu utjecaja na okoliš i održivo gospodarenje otpadom, HR-10000 Zagreb, Radnička cesta 80.
	5. Ministarstvo prostornoga uređenja, graditeljstva i državne imovine, Uprava za prostorno uređenje i dozvole državnog značaja, HR-10000 Zagreb, Ulica Republike Austrije 14.
	6. Ministarstvo kulture i medija, Uprava za zaštitu kulturne baštine, Konzervatorski odjel u Šibeniku, HR-22000 Šibenik, J. Čulinovića 1/3.
	7. Hrvatska regulatorna agencija za mrežne djelatnosti, HR-10110 Zagreb, Ulica Roberta Frangeša Mihanovića 9.
	8. Hrvatske vode, VGO za slivove južnoga Jadrana, HR-21000 Split, Vukovarska 35.
	9. HEP-Operator distribucijskog sustava d.o.o., Elektra Šibenik, HR-22000 Šibenik, Ante Šupuka 1.
	10. Hrvatski operator prijenosnog sustava d.d., Sektor za razvoj, priključenja, izgradnju i upravljanje imovinom, HR-10000 Zagreb, Kupska 4.
	11. VODOVOD I ODVODNJA d.o.o. Šibenik, HR-22000 Šibenik, Kralja Zvonimira 50.
	12. PLINACRO d.o.o., HR-10000 Zagreb, Savska cesta 88a.
	13. Šibensko-kninska županija, Upravni odjel za zaštitu okoliša, prostorno uređenje, gradnju i komunalne poslove, HR-22000 Šibenik, Trg Pavla Šubića I br. 2.

Poziv na dostavu zahtjeva za izradu izmjene i dopune Plana uputit će se i drugim sudionicima i korisnicima prostora koji sudjeluju u izradi izmjene i dopune Plana:

1. Grad Šibenik, Upravni odjel za gospodarenje gradskom imovinom, HR-22000 Šibenik, Trg palih branitelja dom. rata 1.
2. Javna ustanova Zavod za prostorno uređenje Šibensko-kninske županije, HR-22000 Šibenik, Vladimira Nazora 1.
3. Zeleni grad Šibenik d.o.o.,, HR-22000 Šibenik, Stjepana Radića 100.
4. EVN Croatia Plin d.o.o., HR-10000 Zagreb, Zagrebačka avenija 104.
5. Gradska četvrt Vidici, HR-22000 Šibenik, Put Bioca 55.
6. Grad Šibenik, Upravni odjel za gospodarstvo, poduzetništvo i razvoj,, HR-22000 Šibenik, Trg palih branitelja dom. rata 1.
7. Grad Šibenik, Upravni odjel za komunalne djelatnosti, HR-22000 Šibenik, Trg palih branitelja dom. rata 1.
8. Grad Šibenik, Upravni odjel za provedbu dokumenata prostornog uređenja i gradnju, HR-22000 Šibenik, Trg palih branitelja dom. rata 1.

Rok za dostavu zahtjeva je 30 dana od zaprimanja poziva za dostavu zahtjeva.

Ako javnopravno tijelo ne dostavi zahtjeve u roku iz prethodne alineje, smatra se da zahtjeva nema.

Zahtjevi se dostavljaju putem pošte, elektroničkim putem ili na adresu Grada Šibenika, Trg palih branitelja Domovinskog rata 1, Šibenik

***Dinamika s fazama izrade izmjene i dopune Plana***

Članak 9.

Ovom Odlukom određeni su rokovi pojedinih aktivnosti na izradi i donošenju Plana:

- javnopravna tijela iz članka 9. Odluke dužna su svoje zahtjeve dostaviti Nositelju izrade u roku od 30 dana od dana dostave poziva za dostavu zahtjeva. Ako zahtjevi ne budu dostavljeni u roku smatrat će se da zahtjeva nema,

- u skladu s objavom javne rasprave javni uvid u prijedlog Plana traje 15 dana.

***Izvori financiranja izrade izmjene i dopune Plana***

Članak 10.

Izrada Plana će se financirati iz proračuna Grada Šibenika i/ili sredstava investitora.

***Druga pitanja značajna za izradu izmjene i dopune Plana***

Članak 11.

U svrhu donošenja ove Odluke, pozivom na odredbu članka 86. stavka 3. Zakona, sukladno odredbama članka 66. stavak 1. Zakona o zaštiti okoliša („Narodne novine“, broj 80/13, 153/13, 78/15, 12/18 i 118/18), od Šibensko – kninske županije, Upravnog odjela za zaštitu okoliša, prostorno uređenje, gradnju i komunalne poslove pribavljeno je Mišljenje o potrebi provedbe postupka ocjene o potrebi strateške procjene utjecaja na okoliš (KLASA: 351-02/25-01/13, URBROJ: 2182-16/1-25-2)

***Prijelazne i završne odredbe***

Članak 12.

Ova Odluka stupa na snagu osmog dana od dana objave u „Službenom glasniku Grada Šibenika“. KLASA: 350-03/25–39/1

URBROJ: 2182-1-04-25-4

Šibenik, 9. travnja 2025.

 PREDSJEDNIK GRADSKOG VIJEĆA

 dr.sc. Dragan Zlatović,v.r.